સનમાઇકાનું ભારતમાં અંદાજિત બજાર રૂ.૫ાંચ લાખ કરોડનું છે. કેટલીક વિદેશી કંપનીઓએ પણ ભારતમાં રોકાણ કર્યું છે. ભારતમાં બર્મા, મલેશિયા, ઇન્ડોનેશિયા, ચીન, વિયેતનામ વગેરે દેશોમાંથી પ્લાયવૂડ આયાત થાય છે. સરકારે પર્યાવરણને નુકસાન પહોંચાડતા ઉદ્યોગને પ્રોત્સાહન ન આપતા આ વસ્તુઓની આયાતને ઉત્તેજન આપવું જોઈએ. હા, અહીં ઉદ્યોગ અને રોજગારીને પ્રોત્સાહન આપવું જ હોય તો પર્યાવરણને નુકસાન ન થાય એવા ઉદ્યોગોને પ્રોત્સાહન આપવું જોઈએ. અહીં બટાકાનું કોલ્ડ સ્ટોરેજ બનાવવામાં આવે કે મગફળી કે એરંડાના તેલની ઓઇલ મિલ બનાવવામાં આવે કે તુવેર દાળની મિલ કે કોટન મિલ બનાવવામાં આવે. જે વિસ્તારમાં જે કાચો માલ તૈયાર થાય ત્યાં જ પાકો માલ બને તેવી યંત્રણા વિકસે તો અહીં પાકતાં ધાન્ય બીજા પ્રદેશોમાં જાય અને ત્યાંથી તેલ પાછું અહીં આવે એવું બિનજરૂરી વ્યવહારચક્ર અટકે. એનાથી પણ પર્યાવરણને રક્ષણ મળે.